#StarScreenAward2016: छाया शाहरुख-सलमान का जलवा  
स्‍टार स्‍क्रीन अवॉर्ड में होस्‍ट बने शाहरुख-सलमान
अमिताभ सर्वश्रेष्‍ठ अभिनेता और आलिया बनी सर्वश्रेष्‍ठ अभिनत्री
रेखा को मिला लाइफटाइम अचीवमेंट अवॉर्ड
शाहरुख और सलमान खान को साथ देखने के लिए फैन्‍स हमेशा ही बेकरार रहते हैं. लेकिन रविवार रात मुंबई में हुए स्‍टार स्‍क्रीन अवॉर्ड में सलमान और शाहरुख न केवल एक साथ अवॉर्ड के होस्‍ट बने, बल्कि काफी मस्‍ती भरे मूड में भी दिखे. 23वें स्‍टार स्‍क्रीन अवॉर्ड में यह दोनों खान स्‍टार एक दूसरे के साथ नाचते-गाते दिखाई दिए.
 

हर साल की तरह इस साल भी यह अवॉर्ड फंक्‍शन सितारों से जगमगाता रहा. जिनमें अमिताभ बच्‍चन, शाहरुख खान, सलमान खान, आलिया भट्ट, दीपिका पादुकोण, वरुण धवन आदि कई स्‍टार इस मौके पर मौजूद थे. शो की शुरुआत करण जौहर और करण सिंह ग्रोवर ने मिलकर की. इसी शो के एक हिस्‍से को शाहरुख और सलमान ने साथ में होस्‍ट किया जो सबसे ज्‍यादा चर्चित रहा.

 
 


सलमान जहां अपनी दबंग स्‍टाइल के लिए जाने जाते हैं, वहीं शाहरुख खान का मजाकिया अंदाज और हाजिर जवाबी काफी सराही जाती है. दोनों ने न केवल स्‍टेज पर मस्ति की बल्कि साइकिल भी चलाई. शो के दौरान अमिताभ बच्‍चन को पिंक के लिए सर्वश्रेष्‍ठ अभिनेता जबकि आलिया भट्ट को उड़ता पंजाब के लिए सर्वश्रेष्‍ठ अभित्री का पुरस्‍कार दिया गया .
 

रेखा को इस बार लाइफटाइम अचीवमेंट अवॉर्ड से नवाजा गया.